Amb caràcter general, l'activitat de dessalatge d'aigua marina o salobre queda sotmesa al règim general establert en aquesta Llei per a l'ús privatiu del domini públic hidràulic, sens perjudici de les autoritzacions i concessions demanials que siguin necessàries d'acord amb la Llei 22/1988, de 28 de juliol, de costes, i les altres que siguin procedents d'acord amb la legislació sectorial aplicable.
Les obres i instal·lacions de dessalatge declarades d'interès general de l'Estat poden ser explotades directament pels òrgans del Ministeri de Medi Ambient, per les confederacions hidrogràfiques o per les societats estatals a què es refereix el capítol II del títol VIII d'aquesta Llei.
Igualment, d'acord amb el que preveu l'article 125, les comunitats d'usuaris o les juntes centrals d'usuaris, mitjançant la subscripció d'un conveni específic amb els ens esmentats en l'incís anterior, poden ser beneficiàries directes de les obres i instal·lacions de dessalatge que els afectin.
L'Administració General de l'Estat ha d'atorgar les concessions d'aigües dessalades en cas que aquestes aigües es destinin al seu ús en una demarcació hidrogràfica intercomunitària.
En el cas que s'hagi subscrit el conveni específic al què fa referència l'últim incís de l'apartat 2, les concessions d'aigües dessalades es poden atorgar directament a les comunitats d'usuaris o juntes centrals d'usuaris.
En la forma que es determini reglamentàriament, s'han de tramitar en un sol expedient les autoritzacions i concessions que hagin d'atorgar dos o més òrgans o organismes públics de l'Administració General de l'Estat.
En el supòsit que l'ús no sigui directe i exclusiu del concessionari, l'Administració concedent ha d'aprovar els valors màxims i mínims de les tarifes, que han d'incorporar les quotes d'amortització de les obres.
Els concessionaris de l'activitat de dessalatge i d'aigües dessalades que tinguin inscrits els seus drets en el Registre d'Aigües poden participar en les operacions dels centres d'intercanvi de drets d'ús de l'aigua a què es refereix l'article 71 d'aquesta Llei.
L'activitat de dessalinització d'aigua marina o salobre queda sotmesa al règim general que estableix aquesta Llei per a l'ús privatiu del domini públic hidràulic, sense perjudici de les autoritzacions i concessions demanials que siguin necessàries d'acord amb la Llei 22/1988, de 28 de juliol, de costes, i les altres que escaiguin d'acord amb la legislació sectorial aplicable.
De la manera que es determini per reglament, s'han de tramitar en un sol expedient les autoritzacions i concessions que hagin d'atorgar dos o més òrgans o organismes públics de l'Administració General de l'Estat, a l'àmbit de les conques hidrogràfiques a les quals es refereix l'article 21 d'aquesta Llei.
En el cas que l'ús no hagi de ser directe i exclusiu del concessionari, l'Administració concedent ha d'aprovar els valors màxims i mínims de les tarifes, que han d'incorporar les quotes d'amortització de les obres.
Els concessionaris de l'activitat de dessalinització que tinguin inscrits els seus drets en el Registre d'aigües poden participar en les operacions dels centres d'intercanvi de drets d'ús de l'aigua.
Qualsevol persona física o jurídica pot dur a terme l'activitat de dessalatge d'aigua de mar, amb les autoritzacions administratives prèvies corresponents respecte als abocaments que siguin procedents, a les condicions d'incorporació al domini públic hidràulic i als requisits de qualitat, segons els usos als quals es destini l'aigua.
El que disposa aquest article s'entén sens perjudici de les autoritzacions i les concessions demanials que calguin d'acord amb la Llei 22/1988, de 28 de juliol, de costes, i les altres que siguin procedents de conformitat amb la legislació sectorial aplicable si a l'activitat de dessalatge s'associen altres activitats industrials regulades, així com les derivades dels actes d'intervenció i ús del sòl.
Quan les autoritzacions i les concessions les hagin d'atorgar dos òrgans o organismes públics de l'Administració General de l'Estat o més de dos, s'han de tramitar en un sol expedient, de la manera que es determini reglamentàriament.
El dessalatge d'aigües continentals s'ha de sotmetre al règim que aquesta Llei preveu per a l'explotació del domini públic hidràulic.